आम आदमी पार्टी, आरटीई के दाखिलों के लिए चला रहा अभियान
सराईपाली| शिक्षा के अधिकार के तहत गरीब लोग, गरीब को निजी स्कूल में प्रवेश दिलाने के लिए आम आदमी पार्टी ने अभियान शुरू किया है। पार्टी कार्यकर्ताओं ने लोगों को जानकारी दी कि गरीबी रेखा राशनकार्डधारी अपने बच्चों का नर्सरी में निशुल्क दाखिला नियमों के तहत स्कूलों की 25 प्रतिशत सीटों पर करवा सकते हैं जिनकी पढ़ाई 8 वीं तक निशुल्क रहेगी। आरटीई का निशुल्क फार्म भी जारी किया जा रहा है। आम आदमी पार्टी के विधानसभा प्रमुख आशिक हुसैन, सचिव टिकेश्वर मिश्रा, धर्मेंद्र आचार्य, नितेश सांदल, भागीरथी त्रिपाठी, नजमा बेगम, रुखसाना, अरूण साहू, दस्तगीर खान सहित अनेक कार्यकर्ता शामिल रहे।
hin_Deva hin_Deva